Downloaded from YTS.MX
Official YIFY movies site: YTS.MX
PREMA ISTINITOJ PRIČI
Tata?
Tata!
Što je?
Tweety. Opet je nestao.
Dobro.
NETFLIX PREDSTAVLJA
Tweety?
Mama?
CABO SAN LUCAS, MEKSIKO 2014.
CASA HOGAR
Zadnja trojica na doručku cijeli tjedan čiste zahod.
O, Bože! Venegas!
I…
Gol!
Hej! Upravo sam prebrisala pod.
Dečki, nema nogometa u kući. Već sam vam rekao.
Nema poštovanja?
Becca, pa neće djeca s ulice preko noći naučiti bonton.
Imao si 20 g. da naučiš, Omare.
Dobro.
Moram u grad po dijelove za kamion. Trebaš li nešto?
-Jaja i malo luka. -Jaja? Nedavno sam ih kupio.
Da prestanem hraniti djecu? I to je opcija?
Jaja su skupa. Možda možemo naći nešto jeftinije.
Što kažeš na pijesak?
Vidiš, to volim kod tebe.
Rješavaš probleme.
BANKA UNITED REGIONS DOLAZNI POZIV
Bok, Tweety.
-Bok, Papa Omar. -Bok, sinko.
Sinko…
Ne možeš tako bježati.
Znam da je teško. Tvoja se mama neće vratiti.
Znaš što meni pomaže kad mi je teško?
Čavao?
Nije ovo obični čavao.
Ovo je čudesni čavao. Želiš li znati kako funkcionira?
Može.
Dobro. Dakle, kad me nešto muči,
zapišem to na komad papira. Dobro?
A onda uzmem ovaj čavao i zabijem to na vrata.
I bum!
Bog me svaki put čuje.
Da. Ozbiljno ti govorim.
Sljedeći put kad ti bude teško,
samo se pomoli Bogu. Potraži pomoć od Njega i uporno se moli.
Ubrzo će se sve te loše stvari
činiti poput sna. Kao da se ništa ni dogodilo nije.
Nikad nisam vidio da pribijaš bilješke.
Želiš li čavao ili ne?
Mislim… valjda.
U redu, samo ga uzmi. Hajde. Idi se igrati.
Upadaj u kamionet.
Vratit ću se, dobro? Odmah se vraćam.
-Omare. -Berto.
Mali nevaljalac. Sigurno je siroče.
Uhvatio sam ga u marini kako nekom gringu krade sat.
Pokušavam mu ga vratiti.
Znaš kakva su ta djeca. Možda će s tobom razgovarati.
Pokušat ću.
Udario si malog?
Ispitivao sam ga.
Sigurno si već jeo,
ali moja žena Becca pripremila je chilaquiles.
Neću lagati. Hrskaviji su nego što volim,
a sir je slaniji nego inače.
Ali vjerojatno uopće ne voliš chilaquiles.
Da.
Čak da ih i voliš, bilo bi teško jesti s tim satom u ustima.
O, KAPETANE MOJ KAPETANE
Kako ja to vidim, imaš dva izbora.
Možeš poći sa mnom, vratiti sat i ispričati se ili…
otići s policajcem.
Želim chilaquiles.
Ja sam Omar, ali dečki me zovu Papa Omar.
Stari, neću te zvati „tata”.
Dobro. Kako se zoveš?
Moco.
Kao mocos (šmrklji)?
-Kako ti je pravo ime? -To je.
Dobro, Moco.
Možeš nam se pridružiti.
-Da vam se pridružim? -Da. U domu Hogar.
Dobro bi mi došla pomoć s mlađima.
Nisam dadilja. Pazim samo na sebe.
-Krađom. -Krađa je loša.
Kao i prekidanje, mali.
Znatiželjan sam.
Što si namjeravao s tim satom?
Htio sam ga prodati.
Želim Nikeice. Neke dobre s crvenim vezicama, naravno.
I crvenu kapu uz to. Zakon.
-Pokušavaš zadiviti pogrešne ljude. -Što ti znaš o tome, uštogljeni?
Samo pokušavam reći da ako želiš bolji život,
moraš svaki dan činiti ono za što znaš da je ispravno.
Ma što god drugi mislili, čak i kad je teško.
Tako ćeš napredovati.
Da. A ako se zbilja budem trudio,
možda ću kao ti razvažati siročad u krntiji od kamioneta.
Želim plave Nikeice.
U svakom čovjeku postoji poziv.
U srcu. Poziv na nešto veće.
Većina muškaraca ne slijedi taj poziv. Pretvaraju se da ga nema.
Utišaju ga TV kvizovima, kvartalnim izvješćima
ili dječjim utakmicama bejzbola. Ali ti nisi takav, zar ne, Greg?
Ti slijediš taj poziv. Vidim to kod tebe.
Zovem se Gary.
Da. Pa, odmah ti mogu reći da si ti osoba koja se voli isticati.
Vidiš li one trofeje?
To su trofeji za prvo mjesto na Bisbee Black & Blue,
najprestižnijem ribolovnom turniru na svijetu.
Znaš li što ti trofeji govore ljudima?
Da si dobar ribolovac.
Ti trofeji ljudima govore
da sam najbolji u svemu što odlučim raditi.
Da sam pobjednik.
Nije li to poruka koju ti pokušavaš poslati?
Nisi li zato danas ovdje?
Da uloviš jednog od tih velikih plavih iglana
i tu zvijer postaviš na zid iza pisaćeg stola od mahagonija.
-Imam li pravo? -Tako je.
Dok drugi menadžeri hedge fondova jedu sushi
ili rade na svom golfu,
ti ćeš u ponedjeljak ujutro moći ušetati u tu sobu za sastanke
i moći ćeš reći: „Hej!
Borio sam se s levijatanom ovaj vikend i pobijedio.
Što ste vi radili?”
To je sigurna stvar. Razumiješ li što govorim?
-O, da. -Da?
-Razumijem. -Spreman si za ovo?
-To je to. Baš ovo želim. -U redu.
Potpiši mi ovo. Donijet ću ti kemijsku.
Čuj, čitav iznos plaća se unaprijed.
I zajamčeno je da kući nosim iglana?
Nudim ti najbolje izglede od svih u Cabu. Što kažeš na to?
Dobro. Samo… Čuo sam da neki drugi kapetani
mogu jamčiti da ću kući ponijeti iglana.
Ulovili ga mi ili ne.
Za više novca, naravno.
Želiš da ti donesem ribu koju je ulovio netko drugi?
-Kao što si rekao… -Ne radim to.
-Stvar percepcije. -To bi bilo varanje. Ne radim to.
-Dobro, žao mi je. Zaboravi. -Silazi s broda.
-Možemo… -Silazi s mog broda, Gary.
Zaboravi da sam to rekao. Dobro? Samo zaboravi…
-Silazi s mog broda, Gary. -Dobro. Molim te.
Miči se s doka, Gary!
Vrati se u svoj ladanjski klub!
To je on.
Oprostite.
-Ne zanima me. -Što?
Što god prodavali, gnjavite pogrešnog gringa.
„O, kapetane! Moj kapetane!”?
Daj mi to.
-Tog klipana drži podalje. -Hej, stari. Vratio je sat.
-Daj mu priliku da se ispriča… -Popišao mi se u omiljenu šalicu.
-Donijet će novu šalicu. -Da ti kažem nešto.
Možeš vratiti sat, zamijeniti šalicu,
ali okus urina nikad ne možeš izbrisati.
Čuj, stari. Pokušavam malog naučiti da prizna svoje pogreške.
Samo mu dopusti da se ispriča. Zbilja…
Bolje bi vam bilo da odete.
Stiže oluja.
Važan razvoj događaja.
Jučer smo vam rekli da uragan Odile ide na zapad prema Pacifiku.
No prema najnovijim izvješćima, oluja je promijenila smjer
i ide ravno prema nama. Do kopna će vjerojatno stići večeras.
A uz vjetar koji puše 160 km/h,
kažu da bi ovo mogla biti najveća oluja proteklih desetljeća.
Pripremi se, Cabo San Lucas, čini se da će nam biti veselo.
Dat ću ti još kad se vratim. Prvo svi moraju dobiti.
-Wiki, vodio si evidenciju? -Zašto pitaš Wikija?
-Pametan je. -Ja sam.
-Znaš definiciju? -Zovem se Wikipedia.
Opet tunjevina?! Narast će mi peraje od ove hrane.
Geco, ovdje sam.
Bolje ovo nego kontejner.
Zapravo, ovo je skuša. Bliski rođak tune.
„Zapravo, ovo je skuša.” Kog briga, čudače!
Hej! Nije on čudak, majmune. Ali zbilja, Wiki, nikog nije briga.
Dobro. Pozor! U redu. Slušajte, ljudi.
Vrijeme je da odradite stan i hranu. Kao što su neki čuli,
oluja će doći do obale za nekoliko sati i pogodit će nas večeras.
Ali nema razloga za strah.
Casa Hogar naš je dom pa moramo odraditi svoje i zaštititi ga.
Zato imam dobre i sjajne vijesti.
Više nema skuše?
Dobra vijest je da preskačemo poslove da se pripremimo za oluju.
Sjajna vijest je da smo dobili donaciju od 500 vreća s pijeskom.
Kad završimo s jelom,
možemo ih poredati oko zgrade za zaštitu od poplave.
Nošenje vreća pijeska sjajna je vijest?
Hej! Mi smo siročad, ne idioti.
Izgleda kao da ima narkolupus.
Misliš na narkolepsiju? Ne, ne bih rekao.
Kako ne?! Poput koza koje se onesvijeste kad se uplaše.
Ne bojim se, idiote.
Ne gleda mi se tvoje ružno lice.
Nema ničeg lošeg u tome ako se bojite.
Ali ovdje smo na sigurnom. Zar ne, Omare?
Da, tako je.
A što je s Chicom i Burrom?
Što, ljubavi?
Oni su njegovi ulični prijatelji. Žive pod ceradom.
Ajme! Cerada?
Prijatelji su ti sad na čarobnom tepihu.
Geco.
Ozbiljno. Mnogo je djece vani.
Mislim, nije pošteno što smo mi ovdje
dok oni moraju biti na ulici.
Zašto smo mi imali sreće?
Možda nismo.
Što ti to znači?
Koliko vidim, nitko ovdje nije srećković.
Geco.
Možda je Bog samo htio
da najnesretniji klinci budu na okupu pa da nas odjednom…
Geco…
Tata!
Pazite na staklo, dečki.
-Ajme. Kakvo razočaranje. -Što?
Skuša nije propala.
Kako ćemo igrati nogomet?
-Uopće ne igramo nogomet. -Igramo ga.
-Ja sam najbolji ovdje. -Nisi. Puno sam bolji.
Ako to popravimo, možemo jedan na jedan.
Isključio sam prekidače.
Pazit ću da djeca ne gacaju po vodi.
-Koliko hrane imamo? -Halo?
-Za tjedan. -Tweety.
Možda dva s konzervama.
-Da, ovdje je. -Tko zove, Tweety?
-Da. -Popravit ćemo to.
Za tebe je.
BANKA UNITED REGIONS
-Da. -Ma daj.
Halo, ovdje Omar.
Dobar dan, g. Castillo!
Da, gospodine. Namjeravao sam vas nazvati, ali…
Da, dobio sam obavijesti.
Što to znači?
Geco.
BISBEEJEV BLACK & BLUE
TURNIR BISBEE - LOKALNI TIMOVI
U redu.
Dečki, budite ovdje.
Wiki, što je Bisbee?
Black & Blue. Najveći ribolovni turnir na svijetu.
Timovi se natječu za milijunske nagrade.
Turnir nikad nije bio otkazan. Nećemo sad početi. S olujom ili bez nje.
Da. Ovdje je. Završava drugi poziv.
-Dobro. Pričekajte čas. -Da.
-Zaboravi tu stranicu. -Omare, djeca su dobro?
Sjajno su. Što se događa?
Oluja je prestrašila neke međunarodne timove
pa je moj brat odlučio ukinuti kotizaciju za lokalne ribare,
što moj život…
Zato te osobno zovem da to čuješ izravno od mene.
Turnir će se nastaviti po planu.
Mogu se vratiti ako…
-Daj mi Fitzpatrickov broj. -Čekaj. Omare, što trebaš?
Imamo poplavu u kući.
Ako bismo mogli posuditi kaljužnu pumpu,
to bi zbilja… Bili bismo zahvalni.
Kaljužna pumpa? Da, naravno. Idemo razgovarati s Quiqueom.
Ovo zbilja nerado pitam, ali…
Omare, je li sve u redu?
Kako to misliš? Što se zbiva?
Bi li mogao porazgovarati s bankom?
S bankom?
Trebamo samo još malo vremena da otplatimo dug.
A ako se založiš za nas u banci…
Koliko točno duguješ?
117 000 dolara.
Ajme.
Dobro. U redu. Koliko ti vremena treba?
Dali su nam 30 dana, ali ostali smo bez nekih donatora i…
-U redu. Provjerit ću što mogu. -Kako oluja?
O, ne.
Malo kasnim.
Wade?
Hej, Biz. Kao u dobra stara vremena.
No ti si stariji i deblji.
Wade, prijatelju, žao mi je, ali ne ispunjavaš uvjete za popis.
O čemu ti? Na radiju su rekli da nema kotizacije za lokalne kapetane.
Lokalne ribare. Ti si iz San Diega, Wade.
Ne misliš valjda ozbiljno?!
To je bilo prije 25 godina.
Pogledaj ovaj popis.
Vidiš li ikoga na popisu tko je dvaput osvojio ovaj turnir?
Vidiš li? Pa, evo mene.
Hej! Je li itko u ovoj prostoriji dvaput osvojio Black & Blue?
Je li ga itko u ovoj prostoriji makar jedanput osvojio?
Itko ovdje?
-Ne? -Idemo pitati Quiquea za tu pumpu.
-Hajde. -Čudno.
Onda sam ja jedino ime na tom popisu.
Znate li zašto?
Jer sam jedina osoba na planetu koja ga je osvojila dvije godine zaredom.
Slušaj, Biz,
znam da se tijekom godina nismo slagali.
Ispričao sam se za vatromet.
-Nisi. -Pa…
No uvijek smo se poštovali kao kapetani.
Bit ću iskren s tobom.
U posljednje vrijeme baš i nemam sreće, financijski gledano,
pa ako bi me mogao poštedjeti kotizacije…
Wade…
Znam, zaobiđeš li pravila za mene,
moraš ih zaobići za svakog odvjetnika s brodicom.
Budimo kreativni.
A da me povežeš s lokalnim ribarom pa da se mogu kvalificirati?
To uopće ne mora biti netko dobar.
Ni ribar ne mora biti.
Samo netko tko može izvući ribu nakon što je zakvačim.
To je sve.
Znaš, to je dobra priča.
Lokalni džoker koji ima priliku za nešto veliko.
To je dobar publicitet.
-Dobar publicitet? -Da.
Zbilja ovo cijenim, Biz.
Mislim da će ovo biti moja godina. Zbilja to mislim.
„Kapetan Wade Malloy vraća se obraniti naslov.”
Sjajno.
Svaka čast. Tko je to?
Casa Hogar?
Oni? Ta djeca?
Ne mogu raditi s tom djecom. Ne mogu raditi s djecom.
Ta su djeca lopovi.
Samo otvori prozore. Znaš li uopće kako voda funkcionira?
-Papa Omar? -Da?
Da, dobro.
U redu. Ali upamti, Tweety…
Bog uvijek sluša,
ali ne uslišava naše molitve onako kako mi očekujemo od njega.
On…
Ovako ćemo. Ti i trojica tvojih najmanje napornih siročića
bit ćete na mom brodu za turnir.
On ne. Premalen je.
Činit ćete sve što vam kažem i šutjeti.
Kad ulovim pobjedničku ribu, zaradu dijelimo 80/20.
Meni 80, vama 20. Comprende? Vidimo se sljedeći tjedan.
Čuj. Hej…
Hej! Uopće ne znam o čemu govoriš!
Upalilo je!
Ljudi, moja je molitva upalila! Ne mogu vjerovati.
BOG
-To odvlači pozornost, Becca. -Da.
Gubitak vremena. Nemam tri dana da ih provedem na ribarskom brodu.
Naravno.
Dečki će biti razočarani. Da, ali takav je život. Preboljet će.
Život je pun razočaranja. Baš to trebaš reći djeci.
Sad si sarkastična? Jer to ne pomaže.
Dobro, razgovarajmo otvoreno. Imamo mjesec da skupimo 117 000 dolara.
Plus popravci.
Imaš priliku zaraditi taj novac odjednom.
Omare, samo moraš uloviti ribu.
Baš! To je suludo, Becca. O ribolovu ništa ne znam.
-Ali kapetan Wade zna. -Njegovo je vrijeme prošlo.
U redu. Da. Imaš pravo.
Šanse da pobijediš na turniru su male
pa ćemo se držati tvog plana.
Imaš plan, zar ne?
Zovu ga Super Bowlom ribolovnih turnira.
Iz cijeloga svijeta pristižu najbolji ribiči
sa snovima o bogatstvu i slavi.
A nakon uragana Odile,
današnji je dan dokaz da se duh Caba ne može slomiti.
A nakon 33 godine, san o Bisbeeju snažniji je nego ikada prije.
Dame i gospodo, dobro došli na prvi dan Bisbeejeva turnira Black & Blue.
Kakva će to godina biti!
Tako je, Larry.
Ova je godina tako posebna
i zbog mnoštva novajlija s područja Caba.
Prvi nam put dolazi tim Casa Hogar.
U njemu je siročad iz lokalnog doma. Vodi ih ni manje ni više,
nego legendarni dvostruki Bisbee prvak, kapetan Wade Malloy.
Bit će to uzbudljiva tri dana.
Piše se H-O-G-A-R.
Dobro. Rekli ste da vaš tim ima pet članova?
Zapravo, šest.
On.
Skup sat. Krupan je. Nikad te neće uloviti.
Samo se odmaram.
Ne. Ona.
Tanki remen torbe. Jednom potegneš… Bum, nema te.
Što hoćeš od mene?
Hajde s nama.
Rekao sam ti da neću živjeti u sirotištu.
Ne, za turnir. Pridruži se timu Casa.
-Ja? -Da.
-Bit će zabavno. -Zabavno?
-Da. -O, čovječe.
Čovječe, zbilja si lud.
Ta je moja, stari. Ta je moja.
Ne. Ta.
Ukrcajte se na Hollywood. Dobro došle, dame.
Ulje za sunčanje stoji pokraj DJ-a.
Kako ćemo pobijediti protiv takvog broda?
Zapravo, to je motorna jahta. Nije za sportski ribolov.
Da, pročitaj knjigu, tupavi.
Osim toga, u timu imamo dvostrukog Bisbee prvaka.
Kladim se da kapetan Wade ima onaj brzi čamac
koji izgleda kao dugački metak i poput rakete leti iznad vode.
Dupini drže korak s nama.
Ali tako jurimo da jedva držimo…
Pas ti…
Nema to veze s dovodom goriva.
Da sam htio mornara s beskorisnim mišljenjima,
zaposlio bih bivšu ženu.
Kapetane Wade?
O, stigli ste. Dobro.
Dobro.
Kako se zoveš?
-Omar. -Omar, dobro.
Ovo je Hollywood.
Siguran sam da vam je Omar svima rekao.
Ja sam kapetan Wade Malloy
i jedini sam dvostruki prvak Bisbeejeva turnira Black & Blue.
Kročit ćete na Knot Enough.
Ovaj legendarni brod nosio me do obje pobjede.
Dakle, kročit ćete na djelić povijesti sportskog ribolova.
-Ma fantastičan je. -Hej.
Ovo je Chato.
Bio je sa mnom prije 11 g. kad sam osvojio prvi turnir.
Hola, amigos!
Nije baš dobar, ali jeftin je.
Utopit ću ga prvom prilikom.
Što?
-Zahvalan sam na ovoj prilici, rekoh. -O, da.
Ukrcajte se. Daj im prsluke.
Ne smetajte.
-Predomislio si se? -Da. Ovo je naš brod?
-Da, jest. -Dobro.
Samo malo. Ne. Ne, on ne.
Žao mu je zbog onoga što je učinio.
-Jako. -Nije me briga. Neće na moj brod.
On je dio našeg tima pa uzmite sve nas ili nikoga od nas.
U redu, idemo. Sjedni.
Idemo!
To!
-Chato, provjeri dovod goriva! -Da, kapetane.
Chato!
Pas mater!
Gotovo smo spremni.
Moco, odakle si ti?
El Zacatal.
Čekaj. Što?
Zašto bi doveo nekog odande u naš tim?
-Odakle si ti? -El Chaparral! Južna strana.
-Prestanite! -Da, smirite se.
Kul si, zar ne?
Da. Sviđa mi se tvoj friz.
Zafrkava me?
Ne, čini se kao tip koji daje komplimente.
Čekaj.
Ti me zafrkavaš?
Hej, što radiš?
-Ne diraj to. -Smiri se.
-Chato! -Da?
Drži ovu djecu podalje od opreme.
-Što njega muči? -Tiho.
Ne voli da mu itko dira Adeline.
To mu je sretni mamac.
Onaj kojim je pobijedio na oba turnira.
Dobro, udica je bačena.
Ali prvo želim razjasniti neke stvari.
Prvo, želim se ispričati
ako sam prijateljskim ponašanjem ostavio dojam
da ste mi dragi ili da sam sretan što sam ovdje s vama.
Niste i nisam.
Zato odsad ništa ne dirajte.
Drugo, ne otvarajte usta
osim ako vam to izričito ne kažem.
Inače ću sutra oduzeti vaše simbolične uloge u posadi
i zamijeniti vas drugom bezimenom siročadi.
U redu. Kad riba zagrize,
Bisbee me natjerao
da pustim jednog od vas da je izvuče.
Ja.
-Omare, budi spreman. -Pas mater.
Smjestit ću te u ovaj borbeni stolac
i uputit ću te kako da je izvučeš.
Dobro?
Još pitanja?
Imamo imena.
Što?
Rekli ste da smo bezimena siročad. Imamo imena.
Da. I nismo mi siročad.
Trenutačno smo između obitelji.
-Kapetane Wade? -Da.
-Živite ovdje? -Što želite, g. Venegas?
Pa, radije ne bih izvlačio ribu, ako je to u redu.
Zašto ne?
Mislim da bi to bilo mnogo zabavnije za nekog od djece.
A i više bi značilo.
-Zabavno za djecu? -Da.
Mislio sam da bi to Moco mogao.
Da, znam da ste imali onaj problem, ali stariji je
i tako bi se više osjećao kao član tima.
Naravno. Svejedno.
U redu. Još nešto?
Ne.
Dobro. Sjajno.
Zapravo, ima još nešto.
Što?
Nadao sam se da mi možete pomoći oko njihovih očekivanja.
Kako?
Hajde. Znate.
Uzbuđeni su što su ovdje, što je sjajno.
Zar ne? Ali nije tajna da su izgledi protiv nas, zar ne?
Bili ste sjajan kapetan, ali…
Nisam tako mislio. Samo pokušavam reći
kako želim da budu realni što se ovog tiče. To je sve.
Imaš pravo. Potpuno.
-Dobro. -Dobro.
-Sjajno. -Dobro.
Savršeno. Sjajno.
Možda biste mogli reći koju riječ.
Naravno. Da.
Kad god.
Hvala.
Dobro, time. Svi poslušajte.
Promjena plana.
Ti.
Ti ćeš izvući ribu.
-Ja? -Zašto on?
Taj propalitet nije član tima.
Možete se zamijeniti kad se umori.
Ne. Kapetane, sjetite se tima Blackjack.
Nema zamjene.
Onaj tko prvi dotakne štap mora sam izvući ribu.
Zašto? Što je tim Blackjack?
Pobjednici. Nisu slijedili pravila.
-Milijun dolara… -Da.
-Ne. -Onda?
Želiš li to ili ne?
U redu. Kako god.
To me baš nadahnjuje.
To!
Slušajte, znam da ste uzbuđeni, ali imajte jedno na umu.
Ribolov je stvar sreće.
Možete sve savršeno isplanirati, donijeti utemeljene odluke,
ali ima mnogo varijabli koje ne možete kontrolirati.
Ja u ovim vodama lovim…
25 godina
i ne ulovim velikog iglana svaki dan.
Pa, kapetane Wade,
govorim u ime svih kad kažem da mi samo…
Ali nikad nisam lovio tri dana zaredom, a da nisam nešto ulovio,
i nema šanse da sad počnem s takvom praksom.
Kažem vam, dečki, nemojte se obeshrabriti
jer mi ćemo uloviti pobjedničkog iglana,
a vas čeka pustolovina života!
-Daj pet! -Ideš! Čujete vi to?
Daj dolje! Drugi put bolje!
Pripremi se.
Ideš, stari! Čujete vi to?
To!
Što je to bilo?
Ako ih želiš učiti kako biti gubitnik, to je tvoj problem.
U tome ne želim sudjelovati. Ja sam pobjednik. To je moja furka.
Zafrkavaš me?
G. Venegas, ja nisam vic.
Sve dobro?
O, da. Dobro je.
Spreman si, Moco?
Da, valjda.
Ma zaboravi.
Što njega muči?
Upucali su mu brata u tvom kvartu. Ništa strašno.
Nevjerojatno! Možemo pobijediti.
Obožavam ribolov, čovječe.
Mrzim ribolov.
Čini se da samo tebi nije muka.
-Već si ovo radio? -Ne.
Mislim… Možda.
To je normalno.
Većina se ljudi prisjeća gledajući slike, obitelj im priča priče.
Ali ti to nikad nisi imao pa…
Imam ja roditelje.
Rekao sam ti, stari. Nisam siroče.
Pa gdje su?
Mama mi je u Teksasu.
Možda u Arizoni. Ne znam.
A tvoj otac?
Nadam se da je što dalje.
-Kad si ga zadnji put vidio? -Čemu pitanja?
Hej, samo pitam. Samo razgovaram.
Razgovarajmo o vremenu.
Kad si ti posljednji put vidio svoje?
Tako sam i mislio.
Bilo je to u čamcu.
Što?
Mame se ne sjećam,
ali tatu sam posljednji put vidio u čamcu.
Bio je moj osmi rođendan.
Ništa nismo znali o ribolovu, ali preklinjao sam ga da me povede.
Sve mi je nekako u magli, ali…
Sigurno je udario glavom kad se čamac prevrnuo.
Ali, znaš…
Imam sreće.
Ovi dečki nisu imali priliku upoznati očeve.
Otac ti je mrtav. Ne moraš biti sretan zbog toga.
Nisam sretan zbog toga.
Samo sam zahvalan
što sam imao priliku upoznati oca.
Da me u sve uputi. Razumiješ?
A to sam ja tim dečkima. Zato me zovu Papa Omar.
Neću te zvati tata, rekoh ti.
Malo, ali u redu je, Papa Omar.
-Kapetane Wade. -Da?
Pridružite nam se. Imamo još tacosa.
Ne bih. Hvala.
Dođite. Ne budite nepristojni.
Dobro.
Dečke zanima riba koju ste ulovili.
Koja riba?
Kad ste osvojili turnir. To je sigurno bilo ludo. Želimo sve čuti.
A ta riba.
To je bio doživljaj.
Ajme! Baš imate dara za priče, dr. Seuss.
Hajde, kapetane, pokažite im ožiljak.
-Volimo ožiljke! -U redu. Evo.
Veliki iglan…
Kljun mu je prošao ravno kroz moj list. Gotovo mi je nogu otrgnuo.
-Da, početnički potez. -Početnički?
-Ali pobijedili ste dvije godine zaredom! -Možda je bila sreća.
Zapravo, nije istina.
Izgledi za to su 1:10 000.
Prema broju brodova na turniru.
Ne bojim se iglana i ne bojim se ožiljaka.
Vidi! Gle.
Potukao sam se s dečkima u kvartu.
Stric te udario vješalicom. Teta je isto meni radila.
-Nebitno. -Baš si glup.
Evo pravog ožiljka.
Odvijač.
Veliki hrđavi. Udomitelj me izbo jer sam prolio pivo.
To je hladnokrvno!
Wiki, pokaži mu ožiljke na leđima.
-Da. -Hollywoode, pusti to.
Što? Svi ih imamo.
Hej, Moco.
Sigurno imaš ožiljke, zar ne?
Da vidimo.
Ne bih.
Da, ima zacatalske ožiljke.
Spotaknuo se o vezice, zaletio u vrata.
Nastavi i dat ću ti nove ožiljke da se njima hvališ.
Riba!
O, da! U redu.
Dođi. Sjedni u borbeni stolac. Hajde. Uzmi štap.
Spreman? Hajde.
Povuci. Ne puštaj. Postavi. Dobro.
Dobro. Motaj naprijed.
To je to. Nađi ritam.
-Chato. -Da?
-Vidiš je? -Da!
Plava! Plavozelena! Grande!
Plavozelena? Je li to dobro?
Plavi iglan. To želimo!
Chato, nazovi toranj. Reci im da je zagrizla!
Gigante!
Vuci!
Zagrizla je! Tim Casa Hogar!
Tim Casa Hogar!
-To je to. Povuci! -Tim Casa Hogar! Zagrizla je!
Grande!
Samo vuci!
Da snimimo zajedničku fotografiju?
Evo pobjedničke ribe za prvi dan.
Tim Duboko plavo nešto i plavi iglan od 167 kilograma!
Mogu ja voziti?
-Upadaj. -Da, svejedno.
Prenoći kod nas. Imamo dovoljno kreveta.
Da. Hajde, stari.
Što kažeš?
Rekao sam ti. Nisam bespomoćno siroče.
-Vraćaš se sutra? -Ne znam.
Budi na pristaništu u sedam.
Hej.
Danas je bilo kul, zar ne? Nismo ulovili ribu, ali…
Da, bilo je zabavno,
ali Casa Hogar spasit će samo pobjeda, zar ne?
Hollywood je čuo razgovor s bankom.
Ne moraš se brinuti zbog toga.
Samo… Ne mogu natrag na ulicu, Papa Omar.
Drugi su dečki žilavi. Geco i Hollywood mogu se s time nositi.
Ali ja sam drukčiji.
Hej, nitko se ne vraća na ulicu. Dobro?
Obećavam.
Pazi ovu pilu, stari. Gledajte svjetla!
Čiji je to auto?
Dobar je.
Papa Omar! Vidi što mi je tvoj brat donio.
Moj brat?
Rekao sam im da smo kao braća.
Ali očito sam previše zgodan da bih bio u rodu s tobom.
Hectore! Što radiš?
Dođi, stari.
-Vidi ti njega! Dobro izgledaš. -Nimalo se nisi promijenio.
Pa, nisi ni ti. Izgledaš sjajno. Imaš svu kosu.
Kad je TV spiker rekao „tim Casa Hogar”,
rekao sam si: „O, Bože! Omar Venegas na ribarskom brodu.
Ne! Sigurno su ga drogirali, odvukli uz prijetnju oružjem.”
Dečki, ozbiljno, recite mi. Je li bio nervozan?
Bio je jako nervozan.
O, da! Bio je prestravljen.
Da. Dobro, dečki. Sutra rano ustajemo.
-Samo čas. -U krevet.
Znam da tim Casa Hogar nema brod vrijedan milijun dolara,
ali to ne znači da ne može izgledati kao milijun dolara!
I za tebe. Vidi!
Dobro, dečki. Čuli ste Papa Omara. Vrijeme je za spavanje.
Hajde.
-Hajde. -Gracias, Hector.
Gracias, señor Hector.
-Gracias, señor Hector. -Molim.
Bože, ovo je poput svile!
Budite dobri, u redu?
Hej. Hajdemo odavde, buraz.
Plamen se vidio dvije ulice dalje.
Sjećam se požara, ali jesi li siguran da smo to bili mi?
Tri tipa zure u auto koji gori, a zaudaraju po benzinu.
Nije potreban detektiv.
Hej, vidi. Tako je Kacho ostao bez obrva.
Čekaj, misliš na Humptyja?
Da! Humpty Dumpty. Tako je i dobio nadimak.
Humpty Dumpty. Sjećaš se?
Sa spaljenim obrvama. Gracias.
Obrijane glave i svijetle puti? Izgledao je kao veliko jaje, stari.
Čovječe. Da, to smo zbilja bili mi.
Ajme. To je bilo loše.
-Misliš da ga još tako zovu? -Kacha? Ne, mrtav je.
Ali tebi zbilja dobro ide. Becca. Oho!
Nikad nisam mislio da ćeš se ti skrasiti.
Ljudi se mijenjaju.
Da, sad si drugi čovjek.
Papa Omar.
Što ćeš ti ovdje, Hectore?
Vidiš nas na vijestima i odlučiš doći u posjet nakon deset godina?
Hej, smiri se. Samo obilazim starog prijatelja
da vidim treba li ti što od Papa Hectora.
Ne, hvala. Ništa ne trebamo.
O, to je veliko olakšanje.
Jer čuo sam da banci duguješ 117 somova.
Ali sigurno su te zamijenili s nekim drugim Papa Omarom.
Riješit ćemo to.
Dobro. Ribolovnim turnirom?
Oprosti. Ne želim se smijati.
Ali… Ajme!
Nadam se da imaš nešto bolje od toga.
Dečki koje sam večeras upoznao
slabići su, Omare.
Sjećaš se kako je na ulici.
Ako ih pošalješ natrag,
žive će ih pojesti.
Opet bi radio?
-Mogu ti dati nekoliko laganih ruta. -Zaboravi.
Možeš otplatiti zajam, popraviti dom.
-Novo nogometno igralište za klince. -Zaboravi.
Više nisam takav.
-Kakav? -Kao ti.
Žao mi je, stari.
U redu je, Omare. Znaš…
Barem sam iskren o tome tko sam.
Što to znači?
Lako je biti zaštitnik siročadi kad je sve dobro.
Da ti kažem nešto.
Prije ili poslije naići ćeš na problem koji ne možeš riješiti nadama i molitvama,
a onda ćemo vidjeti od čega je sazdan pravi Papa Omar.
Lina!
Još jedno krasno jutro u Cabo San Lucasu i drugi dan Bisbeejeva turnira u ribolovu.
Danas valja potući tim Duboko plavo nešto koji je jučer upecao divotu od 167 kg.
Neće doći.
Kasniš.
-Donio sam ti dres. -Daj me nemoj. Neću to nositi.
Koliko još, stari?
Ovo nije dosadno. Ovo je sjajno!
Radije bi se vratio u sirotište?
Kako to da ovaj brod miriše na ribu i kad ribe nema?
Siročadi je zabranjen pristup u kabinu.
Dobro. Oprosti.
Hej, je li to bristolski čvor?
Da, jest.
Baš sam čitao o tome. Izgleda komplicirano.
Komplicirano je čitati o njemu, ali ne i vezati ga.
Dođi. Pogledaj. Imam najlon. Imam petlju.
Najlon šest puta omotam oko petlje,
uzmem jedan kraj najlona, provedem ga kroz petlju,
a onda ću povući obje strane najlona…
I napetost čvor drži na mjestu.
Točno.
Zakon. Hvala.
Muchachos, čestitam na novim odorama.
Izgledate kao da u trgovačkom centru prodajete tarife za mobitele.
Hej, Wiki, danas si ti na redu za izvlačenje.
Hej, to je sjajna ideja.
Wiki? Ozbiljno? Moja je baka jača od njega.
Nema šanse, stari. Nemaš ti baku.
To je metamfora, idiote.
Daj šuti.
Wiki, što misliš?
Ne znam. Geco je vjerojatno bolji za to.
Kapetane Wade, što vi mislite?
Iglana je teško izvlačiti,
ali savjetima sam navodio i mlađe od tebe.
Sve je prošlo u redu.
-Bit ćeš ti dobro. -Mislite na svog sina?
Da.
-Vidio sam fotografiju u kabini. -Čekaj, imate sina?
-Da. -Gdje? Koliko mu je godina?
Otprilike kao vama.
Živi s majkom u Dallasu.
-On… -Zašto niste s njim?
Pa, ja lovim iglane.
-Što to znači? -U Dallasu se ne love iglani.
-Da. -Taj sam dio shvatio, stari.
Zaozbiljno. To govorite? Ribolov vam je važniji od sina?
-Ne bih to baš tako rekao. -A kako onda?
-Geco. -Hej.
Gledaj.
Mislim da svaki čovjek u sebi ima
taj poziv za nešto veće,
da je u nečemu bolji od ikoga drugog.
I većina se muškaraca toga boji.
I smišljaju sve moguće izgovore, uključujući i obitelj,
da idu na sigurno,
da se ne odazovu tom pozivu.
Ali ja nisam takav.
Ovdje sam i činim to.
I moj će sin
možda jednoga dana moći podići moje trofeje
i moći će reći: „Hej, moj je tata bio poseban.
Moj je tata bio netko i nešto.”
A onda će možda on imati petlje da taj dar prenese vlastitom sinu.
Ribički trofej?
Hej! Mi smo svi tate izgubili iz glupih razloga.
Meci, droga, zatvor.
Ali sad imam sreće u usporedbi s vašim sinom.
-Bi li zabacio udicu? -Da, gospodine.
-Chato! -Što je bilo, sinko?
Zagrizla je! Kapetane, zagrizla je!
Nema šanse!
Wiki, sjedni u stolac.
Dobro. U redu. Možeš ti to.
-Morska trava? -Dobro.
Želim da podesiš otpor. Vrlo polako.
Hej. Vidiš li je?
Da!
Dobro. U redu. Sad želim da motaš!
To je to. Po nekoliko namotaja. To je to.
Natrag. Dobro. Motaj!
Jesi li vidio?
Drž' se, Wiki! Dobro je!
Moco, nemoj se žderati, stari.
I morska trava je veliko postignuće u tvom kraju.
Ne možemo svi biti uspješni kao tvoj brat, stari.
Što si rekao?
Čuo si me, siroče!
Nastavi se vraćati!
Upomoć!
Geco, drž' se! Omare!
Motaj naprijed! Motaj!
Hajde, Wiki! Povuci!
-Ide ti! Motaj! -Omare!
Hej! Imam te!
Nađi ritam. Hajde. Povuci!
Geco!
Dobro. Dobro ti ide. Sjajno ti ide.
-Drž'te se, dečki! -Kapetane!
Kapetane!
Uskoči!
Ne znam plivati!
Chato, uskoči!
Ne znam plivati!
Dovraga!
Kapetane Wade!
Majku mu!
Izgubio sam tenisicu!
Tenisicu?
Znaš li što sam ja upravo izgubio, derane?
Hej! To su samo djeca, čovječe!
Nije me briga!
Zato i nisam htio djecu!
Rekao sam bez djece!
Kraj je drugoga dana i imamo dva nova tima među vodećima,
ali i dalje nitko nije potukao iglana od 167 kilograma
kojeg je jučer popodne ulovio tim Duboko plavo nešto.
Tako je. Natjecanje traje još samo jedan dan
pa su drugi timovi pod pritiskom.
Ali kad su najbolji svjetski ribiči
svi na istome mjestu, ništa nije gotovo dok ne završi.
Mañana?
Možda ne.
Moco!
Kući ćeš s jednom tenisicom?
Ne bi ostao na večeri prije nego što te vratim?
Vjerojatno imamo cipele viška.
Ne, stari. Ne treba.
Hajde. Ne budi nepristojan. Uđi.
Ja ti mogu posuditi cipele.
Hajdemo.
Dobro. Spremni?
Dobro. Je'n, dva, tri. Tko može skočiti?
-Dobar ulov danas, čini se. -Da.
Zvao je g. Bisbee. Poručio je da s bankom nije imao sreće.
Dobro.
A netko je došao i fotografirao cijeli posjed.
Neću lagati, Omare.
Mogućnost da ovo za dva tjedna izgubimo sad postaje stvarna.
Papa Omar.
Ajme, sinko! Ovo je sjajno.
-To je kapetan Wade. -Da, vidim.
Dobro sam napisao? Becca je pomogla.
Da, jesi.
Možeš mi to zakucati iznad vrata večeras?
Da, naravno.
-Hvala. -Nema na čemu.
Dečki, na spavanje.
Prva grupa, imate pet minuta da operete zube.
Pastom za zube, u redu?
-Što je? -Kapetane Wade.
To sam ja, Omar.
Što hoćeš?
Donio sam vam večeru.
Uđi.
Sjedni.
Ovo je torta ahogada. Stari lijek protiv mamurluka…
Tko god je rekao da je loš dan u ribolovu bolji nego dobar doma, ovakav nije imao.
Hej, žao mi je zbog mamca.
Znam da je značio… Adeline. Tako si ga nazvao, ne?
Da, Adeline. Tako se zvala moja žena.
Ideja mog sina.
Kad si ih zadnji put vidio?
28. listopada 2009.
Odlazili su u Dallas.
Dođe li ti da odeš za njima?
Ostao je još jedan dan turnira.
Da.
Misliš da sam grozan otac.
-Ne. -Da, misliš.
Ne. Gle…
Mislim da svi pokušavamo dati sve od sebe.
No bit ću iskren, mislim da Geco ima pravo.
Djeca ne trebaju oca s ribičkim trofejima.
Trebaju oca koji će s njima biti svaki dan.
Bez obzira na sve. Kao sidro.
Sidro. Baš domišljato.
Da, moj sin…
htio je biti poput mene.
Kad sam donio prvi trofej s ovog turnira, mislio je da hodam po vodi.
A ona se topila u mojim rukama.
Samo tako.
Zvala me: „O, kapetane. Moj kapetane.”
A onda sam izgubio.
I opet sam izgubio.
A onda sam izgubio sve.
Ovo je bila moja prilika.
Znaš?
Šansa da opet budem prvak.
Mislio sam, ako uspijem,
bit ću g. Divni.
Možda bi se vratili. Tko zna?
To ne zvuči suludo.
Ali da bismo dobili priliku, moraš nešto staviti u želudac.
Nemamo drugu priliku.
Munja ne udara dvaput.
-Daj. Ne znaš to. -O, znam.
Ne, ne znaš.
Gle, bio sam skeptičan u vezi sa svime ovime.
No onda sam ugledao tog iglana na udici i…
Ne znam. Ludosti se stalno događaju, zar ne?
Nismo ni sanjali da ćemo biti na Bisbeeju.
-Banka nas je uhvatila za gušu i… -Kakva banka?
-Ništa. -Čekaj…
-Ne želim ti stvarati pritisak… -Ma nije valjda?!
Što?
Koristiš li ovaj turnir da spasiš sirotište?
-Upravo se to ovdje događa. -Gle…
Ne nabijaj mi tu krivnju.
Gle, znam da su sutra izgledi mali.
Ovo je sjebano.
Samo kažem da još imamo šanse.
Nikad je nismo imali.
Možda imaš pravo,
ali ipak moramo pokušati.
Gotovo je.
Da.
Jedan od mlađih ti je ovo izradio.
Halo?
Što se događa?
Ovo je jutros ulovio lokalni ribar.
Ne sudjeluje na turniru.
Prodat će nam je po dobroj cijeni.
Prodat će nam je? Zbog čega?
Ovo je plavi iglan težak 122 kilograma.
Nije prvo mjesto,
ali treće mjesto jest. Možda drugo.
To je dobra lova.
Čekaj. Želiš varati? Zašto?
Želiš osvojiti turnir, zar ne?
Ovako ćemo to izvesti. Nema drugog načina.
Gle…
Kad s dečkima dođeš na dok, ova će riba već biti zamotana
i straga vezana ispod broda, pod vodom, dobro?
Nitko je neće vidjeti ako je ne bude tražio.
A kad isplovimo,
pomoći ćeš mi tu ribu staviti na udicu da je jedan od dečki može izvući.
Čekaj. Ja? Ali… Zna li Chato za ovo?
Chato baš i ne odobrava, ali zna da je u dobre svrhe.
Pomoći će nam da dečkima odvratimo pozornost.
Dobro. Gle, stari…
Što radiš?
Nisam htio reći za banku. Oprosti. Nisam te htio pritiskati.
Ali ovo nije jedini način. Stari, pobijedio si dvaput zaredom.
-Ako to itko može… -Omare…
Varao sam.
Što?
Kad sam drugi put pobijedio,
učinio sam ovo.
Ali već si jednom pobijedio, zar ne?
-To ipak nešto znači. -Da.
Neke dane znači.
Većinu dana…
Ne znam.
Gle, ne mogu ovo bez tebe.
Ako se želiš povući, moraš mi odmah reći.
Ali ako želiš spasiti dečke,
moraš učiniti ovo.
Naspavaj se.
Sinko, već sam ti rekao. Ovo nije za malu djecu.
U redu je. Bog mi je rekao da dođem.
Da? Kako je to učinio?
Nije li i tebi rekao?
Dobro. Hajde. Sjedni na prednje sjedalo.
Nisam znao da odjednom slušaš Boga.
Treći je i posljednji dan Bisbeejeva turnira u ribolovu.
I dalje treba potući ulov od 167 kilograma,
a uz samo devet sati preostalih do kraja natjecanja
ostali timovi sad se moraju požuriti kao nikada prije.
-Ovaj je premalen. -Kapetane Wade, Tweety.
Nacrtao je sliku koju sam ti dao i jako je uzbuđen što je ovdje.
-Sad znam zašto me mama ostavila. -Evo ga.
Da ti pomognem osvojiti turnir.
Naravno da jest. Da. Samo mu daj prsluk za spašavanje.
I idemo odavde.
Hajde.
Na brod.
Polazimo!
Chato. Provjeri dovod goriva.
Chato.
Trebate pomoć?
Dobro smo.
Ne, sve je u redu.
-Sigurno? Mogu pogledati. -Da.
-Da! Sve je u redu. -Sjajno.
Dobro. Sretno s ribolovom!
U redu. Hvala.
Adiós!
Hej, muchachos, dođite. Imam nešto za vas. Hajde!
-Za nas? -Da.
-Hej, Omare. -Da?
Pomozi mi s dovodom goriva.
Može.
-To je iz restorana Don Miguel? -Tako je.
Imamo sendviče, quesadille, kukuruz. Koliko god pojesti možete!
Tweety, fino ti je?
Dobro.
Privući ću mamac da zakvačimo ribu.
Što si učinio?
Ti glupi, praznoglavi…
Hej, dečki.
Slušajte. Samo sam htio reći da…
Kapetane Wade i Chato, hvala što ste nas poveli.
Dali ste nam priliku kakvu nismo očekivali i iskustvo koje nikad nećemo zaboraviti.
Zbilja je da nismo ulovili ribu koja nam je trebala,
a svi znate što to znači.
Uvijek sam govorio da ako se popravite
i ako svaki put postupite ispravno,
sve će se na kraju posložiti.
Ali to baš i nije istina.
Katkad se stvari ne poslože.
Često, zapravo.
Ideš težim putem, žrtvuješ sve što trebaš,
a onda naposljetku
shvatiš da stojiš na istome mjestu.
Činit će se kao da je sve bilo uzalud.
Ali nije.
Jer kad te život zgazi, što se događa često,
imat ćeš karaktera da se s njime suočiš.
Ja ću vas uvijek voljeti.
Što god da se dogodi,
uvijek ćete biti moji sinovi.
I ja ću uvijek biti vaš papa.
Dakle, lagao si.
Obećao si da se nikad nećemo vratiti na ulicu.
Da, ali nisi li ga čuo?
Sad imamo karaktera pa će biti sjajno.
Geco…
Bez brige, Papa Omar. Znam što želiš reći. Shvaćam.
Dobre se stvari događaju.
Samo ne nama.
Dakle, nećemo uloviti ribu?
Hej, Chato.
Postavi štapove naprijed
i pokaži djeci kako se lovi skuša. Dobro?
Tempiranje, kužite?
Zagrizla je!
Čekaj. Ne.
-Evo. Ne, ne mogu. -Ne pružaj mi to.
-Molim te. Ne mogu. -Ne. Hej, okreni se.
To ti je pojas. Evo.
Dobro, vodit ću te. Vidiš li je?
Da! Plavi!
To je iglan! Imamo iglana na udici!
Dobro. Podesi otpor. Lijepo i polako. Ne želiš da pukne.
-Dobro. -OK.
U redu, diši.
Sad želim da motaš naprijed. Hajde, motaj. Hajde. Ti si glavni.
Motaj, povuci. Dobro, imaš ga.
-Chato, dojavi. -Da, gospodine!
Motaj naprijed.
Povuci.
-Bisbee? -Motaj.
Zato uvijek kažemo da je Black & Blue mnogo više od ribolovnog turnira.
-To je način… -Wayne!
Casa Hogar zakvačio je plavu. Velika je!
Dođite s nama.
Još jedan potencijalni ulov. Ovaj put na udici lokalnog tima Casa Hogar
koji se sastoji od siročadi s područja Caba.
Definitivno neočekivano.
Donesi nam radio u ured.
Motaj!
Dobro.
Vuci.
-Chato, brod unatrag. -Evo!
Tako. Po nekoliko namotaja. Daj mu vode.
Chato! Lokacija nam je 20 stupnjeva sjeverno.
Dvadeset stupnjeva sjeverno, 149 stupnjeva zapadno!
Zagrizla je!
Ako u ovome uspiju, tim Casa Hogar bit će prvi meksički tim u povijesti
koji je osvojio Bisbeejev Black & Blue.
Bori se. Izgubit ćeš ga. Polako!
Prošlo je 40 minuta od dojave tima Casa Hogar.
Sigurno su u završnici.
Vuci.
To je to. Dobro.
Motaj.
Vuci.
Hajde! Možeš ti to.
Vuci!
-Bože! Nemoj! Nemoj mi odustati! -Ne mogu.
-Slušaj me. -Da.
Pogledaj ove dečke.
Pogledaj ove dečke. Oni su tvoji dečki.
Trebaju te. Trebaju od tebe da se boriš.
Bori se za njih.
-Bori se! -Možeš ti to, Papa Omar!
-Da, ti to možeš! -Hej…
Ti to možeš, Papa Omar.
Možeš.
-Možeš ti to! -Vuci.
Vuci!
-Vidim ga! -Možeš ti to, Papa Omar! Možeš!
-Izvuci tu ribu. Izvuci je! -Hajde!
-Papa Omar! -Molim Te.
Možeš ti to.
Vuci!
Hajde!
Tata!
Da, to je to! Još malo!
Tata!
Još jedan! Vuci!
Uspjeli smo!
To!
Uspjeli smo!
Uspjeli su! To!
Dok je otkucavao posljednji sat, zbio se veličanstven obrat!
Tim Casa Hogar ulovio je nevjerojatnog plavog igluna teškog 174 kg,
čime je zasjeo na vrh ljestvice.
Velika mi je čast i zadovoljstvo objaviti
pobjednika Bisbeejeva turnira Black & Blue 2014.!
Tim Casa Hogar!
Želim jet ski i bijelog tigra…
To je glupo, stari.
Dobro. Običnog tigra.
Ako ikad navratiš u Dallas, moraš me potražiti. Dobro?
U Dallasu nema iglana.
Već imam svog iglana.
Neko ću vrijeme biti sidro.
Sad nema sumnje.
Zbilja si dvostruki prvak Bisbeeja.
Hej. Tim Casa?
Tim Casa.
Tim Casa!
Tim Casa Hogar postao je prvi meksički tim koji je pobijedio na Bisbeejevu turniru.
Prije tog turnira
nitko od dječaka nikad nije pecao.
Omar i Rebecca Venegas nastavili su voditi Casa Hogar
i još pokušavaju doprijeti do što više djece.
Omar otada nije ulovio ribu.
Sav novac od turnira iskorišten je da se Casa Hogar preuredi i proširi.
Kao i da se doda program za djevojke.
Od 2008. Casa Hogar bio je dom
više od 300 djece, samo uz pomoć privatnih donacija.
Za više informacija: CasaHogarCabo.com.
BIENVENIDOS/DOBRO DOŠLI CASA HOGAR
Prijevod titlova: Bernarda Komar